मामूली विवाद में महिला डॉक्टर की पिटाई
Avinash Pandey | नवभारतटाइम्स.कॉम | Updated: 14 Jun 2021, 4:38 pm
महाराष्ट्र के नासिक जिले के पिम्पलगांव के बसवन्त टोल नाके पर दो महिला टोल कर्मियों के अपनी सीमाओं को पार करते हुए एक महिला डॉक्टर के साथ बुरी तरस से मारपीट की। यह घटना 31 मई की है। जिसका वीडियो अब सोशल मीडिया पर वायरल हुआ है। दरअसल यह मामला 100 रुपये के नोट की वजह से शुरू था जो बाद में इतना मारपीट तक पहुंच गया। महिला डॉक्टर ने 100 रुपये का नोट महिला टोलकर्मियों को दिया था। जिस पर टोलकर्मी महिलाओं ने कहा कि यह फटा हुआ है। इस पर दोनों पक्षों में विवाद हुआ। बाद टोलकर्मी महिलाओं ने डॉक्टर की पिटाई कर दी। इस मामले में दोनों मारपीट करने वाली महिलाओं को नौकरी से हटा दिया गया है।